 Generate an article for the following headline: Tamirira ICC: ZCSANGANO reZimbabwe Cricket ZC rinoti riri kuongorora mafambiro ari kuita nyaya yeaimbove kaputeni wemaChevrons Brendan Taylor uyo ari kabuda pachena kuti akagamuchira mari yechiokomuhomwe yekutengesa mitambo uye aitora zvinodhaka zvisingatenderwi mumuviri. Svondo rino, pasi rose rakatyamadzwa kunzwa Taylor, uyo aive nemukurumbira pakutamba cricket, achitaura kuti akatambira mari yekutengesa mitambo yakasiyana uye aitora zvinodhaka zvisingatenderwi mumuviri zvinosanganisira cocaine. Asi anoti akatsotswa mukuita izvi uye zvimwe zvacho aiita achityisidzirwa. Muchinyorwa chakabva kuZC, mukushi wemashoko wesangano iri, Darlington Majonga anoti vari kuzviziva kuti sangano reInternational Cricket Council riri kuongorora Taylor uye vakamirira kunzwa kubva kuICC zvavanenge vawana mutsvakurudzo yavo. Zimbabwe Cricket yanzwa nezvemashoko ari kunzi akaburitswa neaimbove mutambi wemaChevrons, Brendan Taylor, apo zviri kunzi ari kubvuma kuti akatambira mari yechiokomuhomwe yekutengesa mitambo uye nekushandisa zvinodhaka zvisingatenderwi mumuviri. Tinozivisa kuti ICC iri kuongorora Taylor maererano nekutyora mitemo inorambidza nyaya dzehuwori mumutambo wecricket. Nekudaro kusvika ICC yaburitsa zvainenge yawana mutsvakurudzo dzayo, ZC haisi kuzotaura zvakawanda pamusoro penyaya iyi, anodaro Majonga. Nyaya yaTaylor inotevera imwe yeaimbove kaputeni wemaChevrons zvekare, Heath Streak, uyo gore radarika akatemerwa zvirango zvekuti asawane chekuita nemutambo uyu kwemakore masere neICC zvichitevera tsvakurudzo yakaitwa ndokuonekwa kuti akatambira mari yechiokomuhomwe yekuti atengese mitambo uye haana kumhanara paakavingwa nevanhu vachimukurudzira kuti atengese mitambo iyi. 